CELEX: 52018PC0574
Language: sk
Date: 2018-08-06
Title: Návrh ROZHODNUTIE RADY o pozícii, ktorá sa má prijať v mene Európskej únie vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o pristúpenie Chorvátskej republiky k Európskej únii

EURÓPSKA KOMISIA
            V Bruseli6. 8. 2018
            COM(2018) 574 final
            2018/0303(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o pristúpenie Chorvátskej republiky k Európskej únii
            
               
         
         
            
               DÔVODOVÁ SPRÁVA
            
            
               1.PREDMET NÁVRHU
            
            
               
                  Tento návrh sa týka rozhodnutia, ktorým sa stanovuje pozícia, ktorá sa má prijať v mene Európskej únie (ďalej len „Únia“) vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“)
                     1
                  , s cieľom prijať rozhodnutie Výboru DHP, pokiaľ ide o pristúpenie Chorvátskej republiky k Európskej únii.
               
               
                  2.
                        KONTEXT NÁVRHU
               
               
                  2.1.
                        Dočasná dohoda o hospodárskom partnerstve medzi EÚ a Strednou Afrikou
               
               
                  Cieľom dohody je stanoviť počiatočný rámec pre úplnú regionálnu dohodu o hospodárskom partnerstve v súlade s Dohodou z Cotonou. Zmluvnú stranu Stredná Afrika v súčasnosti tvorí Kamerunská republika. Dohoda sa predbežne vykonáva od 4. augusta 2014.
               
               
                  2.2.
                        Výbor DHP
               
               
                  Výbor DHP je zmiešaný inštitucionálny orgán dohody. V článku 92 dohody sa uvádza, že Výbor DHP je zodpovedný za správu všetkých oblastí, na ktoré sa vzťahuje dohoda, a za uskutočnenie všetkých úloh uvedených v tejto dohode. Výbor DHP prijíma rozhodnutia na základe konsenzu. Spôsob fungovania Výboru DHP je opísaný v jeho rokovacom poriadku
                     2
                  .
               
               
                  2.3.
                        Pripravovaný akt Výboru DHP
               
               
                  Výbor DHP má na svojom štvrtom zasadnutí dňa [dátum] prijať rozhodnutie týkajúce sa pristúpenia Chorvátskej republiky k Únii (ďalej len „pripravovaný akt“).
               
               
                  V článku 102 dohody sa uvádza, že Výbor DHP môže rozhodnúť o prechodných alebo pozmeňujúcich opatreniach, ktoré môžu byť potrebné, pokiaľ ide o pristúpenie nových členských štátov k Únii.
               
               
                  Účelom pripravovaného aktu je uskutočniť zmeny v dohode, ktoré sú potrebné vzhľadom na pristúpenie Chorvátskej republiky k Únii.
               
               
                  Pripravovaný akt sa stane záväzným pre zmluvné strany v súlade s článkom 102 ods. 3 dohody, v ktorom sa stanovuje, že: „strany preskúmajú účinky pristúpenia nových členských štátov Európskej únie na túto dohodu. Výbor DHP môže rozhodnúť o prechodných opatreniach alebo potrebných zmenách a doplneniach.“
               
               
                  3.
                        POZÍCIA, KTORÁ SA MÁ PRIJAŤ V MENE ÚNIE
               
               
                  Chorvátska republika pristúpila k Únii 1. júla 2013 a svoj akt o pristúpení k dohode uložila na Generálnom sekretariáte Rady Únie 8. novembra 2017. V doložke o pristúpení uvedenej v článku 102 ods. 2 dohody sa stanovuje „automatické pristúpenie“ Chorvátska k dohode uložením aktu o pristúpení. Pokiaľ ide o následné zmeny potrebné z dôvodu pristúpenia, v doložke o pristúpení sa stanovuje, že je potrebné rozhodnutie Výboru DHP.
               
               
                  Únia by preto mala určiť pozíciu, ktorá sa má prijať, pokiaľ ide o prijatie pripravovaného aktu Výboru DHP týkajúceho sa pristúpenia Chorvátskej republiky k dohode.
               
               
                  Toto navrhované rozhodnutie Rady zahŕňa ako prílohu návrh rozhodnutia, ktoré má prijať Výbor DHP.
               
               
                  Dohoda sa uplatňuje na jednej strane na územia, na ktorých sa uplatňuje Zmluva o fungovaní Európskej únie (ďalej len „ZFEÚ“) a za podmienok stanovených v uvedenej zmluve, a na druhej strane na územia signatárskych štátov Strednej Afriky (Kamerun).
               
               
                  4.
                        Právny základ
               
            
         
         
            
               
                  4.1.
                        Procesnoprávny základ
               
               
                  4.1.1.
                        Zásady
               
               
                  V článku 218 ods. 9 ZFEÚ sa počíta s rozhodnutiami, ktorými sa určujú: „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
               
               
                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré podľa medzinárodného práva nemajú záväzný účinok, ale ktoré „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                     3
                  .
               
               
                  4.2.1.
                        Uplatňovanie v tomto prípade
               
               
                  Výbor DHP je orgán, ktorý bol zriadený dohodou.
               
               
                  V článku 102 dohody, ktorý sa týka pristúpenia nových členských štátov Únie, sa uvádza, že Výbor DHP môže prijať prechodné opatrenia alebo potrebné zmeny dohody v prípade pristúpenia nového členského štátu k Únii.
               
               
                  Akt, ktorý má Výbor DHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkom 102 dohody, keďže zmení medzinárodnú dohodu, ktorá je už pre Úniu záväzná.
               
               
                  Pripravovaným aktom sa nedopĺňa ani nemení inštitucionálny rámec dohody.
               
               
                  Procesnoprávnym základom navrhovaného rozhodnutia je preto článok 218 ods. 9 ZFEÚ.
               
               
                  4.2.
                        Hmotnoprávny základ
               
               
                  4.2.1.
                        Zásady
               
               
                  Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
               
               
                  4.2.2.
                        Uplatňovanie v tomto prípade
               
               
                  Cieľ a obsah pripravovaného aktu sa zameriavajú na obchod a na otázky súvisiace s obchodom. Hmotnoprávnym základom navrhovaného rozhodnutia je preto článok 207 ZFEÚ.
               
               
                  4.3.
                        Záver
               
               
                  Právnym základom predkladaného rozhodnutia Rady je článok 207 v spojení s článkom 218 ods. 9 ZFEÚ.
               
               
                  5.
                        UVEREJNENIE PRIPRAVOVANÉHO AKTU
               
            
            
               Keďže rozhodnutím Výboru DHP sa zmení dohoda, po prijatí by sa malo uverejniť v Úradnom vestníku Európskej únie.
            
            
               2018/0303 (NLE)
            
         
         
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o pristúpenie Chorvátskej republiky k Európskej únii
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie (ďalej len „ZFEÚ“), a najmä na jej článok 207 a článok 218 ods. 9,
            
            
               so zreteľom na Dočasnú dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“)
                  4
               ,
            
            
               so zreteľom na návrh Európskej komisie,
            
            
               keďže:
            
            
               (1)Dohoda bola v mene Európskej únie (ďalej len „Únia“) uzavretá rozhodnutím 2009/152/ES
                  5
                a predbežne sa vykonáva od 4. augusta 2014.
            
            
               (2)Zmluva o pristúpení Chorvátskej republiky k Európskej únii bola podpísaná 9. decembra 2011 a nadobudla platnosť 1. júla 2013.
            
            
               (3)Chorvátska republika pristúpila k dohode uložením aktu o pristúpení 8. novembra 2017.
            
            
               (4)Podľa článku 102 dohody môže Výbor DHP rozhodnúť o pozmeňujúcich opatreniach, ktoré môžu byť potrebné vzhľadom na pristúpenie nových členských štátov k Únii.
            
            
               (5)Výbor DHP má na svojom ročnom zasadnutí dňa [dátum] prijať rozhodnutie o pozmeňujúcich opatreniach, ktoré sú potrebné vzhľadom na pristúpenie Chorvátskej republiky k Únii.
            
            
               (6)Je vhodné stanoviť pozíciu, ktorá sa má prijať v mene Únie vo Výbore DHP, pokiaľ ide o pristúpenie Chorvátskej republiky k Únii,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má prijať v mene Únie dňa [dátum] na ročnom zasadnutí Výboru DHP zriadeného dohodou, pokiaľ ide o pristúpenie Chorvátskej republiky k Únii, je založená na návrhu rozhodnutia pripojenom k tomuto rozhodnutiu.
            
            
               Článok 2
            
            
               Rozhodnutie Výboru DHP sa po jeho prijatí uverejní v Úradnom vestníku Európskej únie.
            
            
               Článok 3
            
         
         
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ L 57, 28.2.2009, s. 2.
               
               
                  
                     (2)
                  
                        Ú. v. EÚ L 17, 21.1.2017, s. 46.
               
               
                  
                     (3)
                  
                        Rozsudok Súdneho dvora zo 7. októbra 2014, Nemecko/Rada (OIV), C-399/12, ECLI:EU:C:2014:2258, body 61 až 64.
               
               
                  
                     (4)
                  
                        Ú. v. EÚ L 57, 28.2.2009, s. 2.
               
               
                  
                     (5)
                  
                        Ú. v. EÚ L 57, 28.2.2009, s. 1.
               
            
      
    ---documentbreak--- 
      
         
               EURÓPSKA KOMISIA
            V Bruseli6. 8. 2018
            COM(2018) 574 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o pristúpenie Chorvátskej republiky k Európskej únii
            
               
         
         
            
               PRÍLOHA
            
            
               Návrh
            
            
               ROZHODNUTIE VÝBORU DHP č. …/2018
            
            
               zriadeného na základe Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane
            
            
               z [dátum]
            
            
               týkajúce sa pristúpenia Chorvátskej republiky k Európskej únii,
            
            
               VÝBOR DHP,
            
            
               so zreteľom na dočasnú Dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“), ktorá bola podpísaná 15. januára 2009 v Bruseli a ktorá sa predbežne vykonáva od 4. augusta 2014, a najmä na jej články 100, 102 a 107,
            
            
               so zreteľom na Zmluvu o pristúpení Chorvátskej republiky k Európskej únii (ďalej len „Únia“) a akt o pristúpení k dohode, ktorý Chorvátska republika uložila 8. novembra 2017,
            
            
               keďže:
            
            
               1.Podľa podmienok dohody a tohto rozhodnutia tvorí Strednú Afriku Kamerunská republika.
            
            
               2.Dohoda sa uplatňuje na jednej strane na územia, na ktorých sa uplatňuje Zmluva o fungovaní Európskej únie (ďalej len „ZFEÚ“) a za podmienok stanovených v uvedenej zmluve, a na druhej strane na územie Kamerunskej republiky.
            
            
               3.Podľa článku 102 ods. 3 dohody môže Výbor DHP rozhodnúť o pozmeňujúcich opatreniach, ktoré môžu byť potrebné vzhľadom na pristúpenie nových členských štátov k Únii,
            
            
               PRIJAL TOTO ROZHODNUTIE:
            
            
               Článok 1
            
            
               Chorvátska republika ako zmluvná strana rovnakým spôsobom ako ostatné členské štáty Únie prijíma a berie na vedomie znenie dohody, ako aj príloh, protokolov a vyhlásení, ktoré sú k nej pripojené.
            
            
               Článok 2
            
            
               Dohoda sa mení takto: Článok 107 sa nahrádza takto:
            
            
               „Článok 107
            
         
         
            
               Autentické jazyky
            
            
               Táto dohoda je vypracovaná v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.“
            
            
               Článok 3
            
            
               Únia oznámi Kamerunskej republike chorvátske znenie dohody.
            
            
               Článok 4
            
            
               Ustanovenia dohody sa uplatňujú na tovar, ktorý sa vyváža buď z Kamerunskej republiky do Chorvátskej republiky alebo z Chorvátskej republiky do Kamerunskej republiky, ktorý spĺňa pravidlá pôvodu platné na území zmluvných strán a ktorý bol k 4. augustu 2014 v colnom režime tranzit alebo v dočasnom uskladnení, v colnom sklade alebo v slobodnom pásme v Kamerunskej republike alebo v Chorvátskej republike.
            
            
               V prípadoch uvedených v odseku 1 sa poskytuje preferenčné zaobchádzanie pod podmienkou, že colným orgánom dovážajúcej krajiny sa do štyroch mesiacov od nadobudnutia účinnosti tohto rozhodnutia predloží dôkaz o pôvode dodatočne vydaný colnými orgánmi vyvážajúcej krajiny.
            
            
               Článok 5
            
            
               Kamerunská republika sa zaväzuje, že nevznesie žiadne nároky a žiadosti, nezavedie žiadne nápravné opatrenia, ani nezmení alebo neodvolá žiadnu koncesiu podľa článkov XXIV.6 a XXVIII Všeobecnej dohody o clách a obchode („GATT“) z roku 1994 alebo článku XXI Všeobecnej dohody o obchode so službami („GATS“) v súvislosti s pristúpením Chorvátskej republiky k Európskej únii.
            
            
               Článok 6
            
            
               Toto rozhodnutie nadobúda účinnosť dňom jeho podpísania.
            
            
               Články 3 a 4 sa však uplatňujú od 4. augusta 2014.
            
            
               V xxx xxx
            
            
                     
                        Za Kamerunskú republiku 
                     
                  
                  
                     
                        Za Európsku úniu